Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 169

d) Táblázatok készítése az üzleti terv pénzügyi tervezéséhez 4 óra Kiadás és bevétel tervezése, nyilvántartása. Kiadás: anyag, eszköz, bér és járulékai, hiteltörlesztés, adó. Bevétel: a termék vagy a szolgáltatás díja, kölcsön. Játékos, a tanulók fantáziáját megmozgató üzleti terv készítése, pl. a hét törpe vagy egy űrhajó legénységének étkeztetésére. A tanulók beszéljék meg egymással és a tanárukkal is, hogy mit és miért számolnak ki, készítsenek tervet, érveljenek saját elképzeléseik mellett, hallgassanak meg másokat, és figyeljenek mások véleményére. Gyűjtsenek információkat a vállalkozások alapításával, működetésével és megszüntetésével kapcsolatos tennivalókról, készítsenek számításokkal is alátámasztott terveket. 3. Számolás törtekkel 3 óra Prímszámok. Oszthatósági szabályok. Prímtényezős felbontás a közös nevező megtalálása érdekében – törtek összeadása és kivonása 3 óra A prímszám fogalma, 2-vel, 5-tel való oszthatóság, 3-mal és 9-cel való oszthatóság. Természetes számok felbontása prímtényezőkre. 2, 3, 4, 5, 6, 9 számokkal való oszthatóság. A legnagyobb közös osztó és legkisebb közös többszörös keresése egyszerű számpéldákon. Játék a számokkal. Például bemutatkozik a 7: páratlan szám vagyok, csak 7-szer 1-es téglalap alakban lehet elrendezni engem. Csapatverseny: számok szorzása és számok szorzattá bontása. Csoportmunka: 100-nál kisebb számokból álló számhalmazok elemeinek szétválogatása. Osztható-e 2-vel, 3-mal, 5-tel, 9-cel? Beszélgetés a számítások közben elkövethető hibákról, egy ellenőrzési lehetőség a 9-cel való oszthatóság alapján. Bonyolult szorzások, osztások egyszerűen, új fogalmak – frontális munka. Győzd le a számológépet! – páros munka, verseny. A számlálóban és a nevezőben is soktényezős, egyszerűsíthető törtek értékének kiszámítása. Páros verseny: az egyik tanuló zsebszámológéppel, a másik papíron, ceruzával dolgozik. Szövegek mondanivalójának felismerése. Kiemelt kompetenciák Jártasság a számok tényezőkre bontásában, mert ez additív szemléletünkkel szemben másfajta képet mutat a számokról. Kulcskompetenciák Anyanyelvi kommunikáció: hallott és olvasott szöveg értése. Szociális és állampolgári kompetencia: különböző nézőpontok figyelembevétele és megértése. Kezdeményezőképesség és vállalkozói kompetencia: egyéni és csapatmunkában történő munkavégzés. Kiemelt fejlesztési feladatok Aktív állampolgárságra, demokráciára nevelés Gazdasági nevelés Műveltségi területek Ember és társadalom Informatika Életvitel és gyakorlati ismeretek 4. Gondoltam egy számot… Nyitott mondatok 9 óra

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes